GREGORIVS Episcopus seruus seruorum Dei, Hugoni Diensi Episcopo,  Hugoni Cluniacensi Abbati, salutem  Apostolicam benedictionem. QVIA in sanctæ Dei, cui diuina dispositione præsidemus, Ecclesiæ regimine sollicite nos vigilare oportet, vestris assiduis precibus, nobis, vt diuinum obtineatis præsidiū, deposcimus. Quapropter vos summopere studium adhibere admonendo mandamus: quatenus inquiratis,  canonice, prout potestis, sinem imponere procuretis negotiis, vnde Remensis Archiepiscopus confrater noster suis litteris nobis cōquestus est. Conqueritur enim de confratre nostro Archiepiscopo Viennensi Warmundo, qui in suo Archiepiscopatu Presbyteros deposuit,  eosdem restituit. Quin etiam conqueritur, quod duo suffraganei eiusdem Remensis, Laudunensis scilicet,  Suessionensis, postposita Canonica auctoritate, Ambianensem ausi sunt Episcopum consecrare, dum ipse esset nobiscum Romæ,  de se sentētiam humiliter expectaret. Quod vos digna  solerti indagatione discutere  cognoscere omni modo studete, an ita sese res habeat, vt prædiximus nos suis litteris intellexisse, præsertim si idem Ambianensis contra Romanæ Synodi,  Apostolicæ Sedis decretum de manu laici nefanda ambitione,  temerario ausu inuestituram suscipere præsumpsit, Canonici rigoris seueritate taliter in eum vindicare  punire obnixe satagite, vt eius exempla cæteri imitari timeant. De Manasse autem, de quo similiter conqueritur, qui Cebali, suorumque refugio,  auxilio, illum  Ecclesiam fatigare non cessat; laborate vt ad pacem redeat,  ab inquietatione Ecclesiæ,  persequutione Archiepiscopi quiescat. Quod si forte in sua contumacia persistens obedire renuerit, nisi illum iustam excusationem habere cognoueritis, quodcumque vobis iustius videtur, facite. De aliis autem necessitatibus eundē Archiepiscopum (si tamen vobis obedierit) sicut dignum est, adiuuate, eique commissam Ecclesiam auctoritate beati Petri (quod  de aliis Ecclesiis vos oportet agere) defendite. Ipse autem, sicut ex suis cognouimus litteris, quas vobis direximus, inducias quærit, vt subterfugiat; cui qualiter rescripsimus, vobis etiam per exemplar indicamus. Vos autem, fratres mei charissimi, viriliter  sapienter agite, vestraque omnia in charitate fiant, vt oppressi vos prudentes defensores inueniant,  opprimentes amatores iustitiæ recognoscant. Omnipotēs Deus Spiritum sanctum cordibus vestris infundat, vosque per viam sibi placitam perducat,  ad societatem sanctorum Patrum peruenire faciat. Dat. ad sanctum Germanum, II. Kal. Septemb. indict. prima.